怀张为周朴
唐·贯休

张周二夫子，诗好人太癖。更不过岭来，如今头尽白。人传禹力不到处，河声流向西。又到处即闭户，逢君方展眉。不知是不是，若是即大奇。我又闻二公，心与人不同。一生常在寂寞中，有时狂吟入僧宅。锦囊鸟啼荔枝红，有时冥搜海山脑。珊瑚枝动日杲杲，圣君在上知不知，赤面浊醪许多好。